Geen borgtog vir vermeende dwelmhandelaar | Maroela Media
Belinda Swart (Foto verskaf)
Belinda Swart (53) bly in aanhouding ná haar verskyning Donderdag in die Secunda-distrikshof in Mpumalanga. Sy is in hegtenis geneem toe die Valke, misdaadintelligensie en die honde-eenheid Dinsdag reageer het op inligting oor 'n verdagte wat in Secunda met dwelmmiddels handel dryf.
"'n Klopjag is op die perseel uitgevoer en die verdagte het metamfetamien in haar besit gehad," het kapt. Dineo Lucy Sekgotodi, woordvoerder van die direktoraat vir prioriteitsmisdaadondersoeke (die Valke), gesê.
'n Voorlopige ondersoek het onthul Swart is in 2018 ook deur die Valke in hegtenis geneem oor handeldryf met dwelmmiddels. Sy is in Augustus 2018 skuldig bevind en tot drie jaar tronkstraf gevonnis waarvan een jaar en ses maande opgeskort was vir vyf jaar, met die keuse om 'n skulderkenningsboete van R12 000 te betaal.
Swart se verdediging het Donderdag daarop aangedring om met 'n formele aansoek om borgtog voort te gaan vir 'n skedule 5-verhoor. Haar aansoek om borgtog is van die hand gewys en sy bly in aanhouding. Sy moet op 4 April 2022 weer in die hof verskyn.
Ek hoop hulle sluit haar toe vir baie jare..As dit by dwelms kom wat jongmense en gesinne se lewens verwoes dan moet jy maar uit die sameleweng verwyder word. As mens ső dom is moet jy maar sukkel en gestraf word. Geen simpatie nie.
Wil nie leer nie !!
En dit net sodat sy geld kan kry ongeag die lewens wat verwoes word. Selfsig van kriminele en die begeerte na geld. En nog wil sy in hof baklei teen die wet stelsel. Wette moet hulle mos pas.